# Direcció general de Migracions

La Direcció general de Migracions és un òrgan de gestió del Ministeri de Treball, Migracions i Seguretat Social que depèn orgànicament de la Secretaria General d'Immigració i Emigració i s'encarrega, entre altres funcions, de la gestió dels programes de subvencions i ajudes destinats a la població espanyola a l'exterior i retornada. Fins 2008 era la Direcció general d'Emigració.

## Funcions

Les funcions de la direcció general són:
* L'elaboració de projectes normatius i la realització d'informes sobre matèries relacionades amb la immigració i l'emigració, així com la preparació de propostes normatives relacionades amb l'elaboració, aprovació, transposició i aplicació de normes de la Unió Europea o d'àmbit internacional, en matèries de la seva competència.
* L'elaboració d'instruccions de desenvolupament normatiu en l'àmbit de la Direcció general dirigides als òrgans perifèrics de l'Administració General de l'Estat.
* El suport tècnic de la participació en l'àmbit de la Unió Europea i d'altres organitzacions internacionals en matèria de migracions, sense perjudici del previst en l'article 2.3; així com la coordinació, com a punt de contacte nacional, de la Xarxa Europea de Migració a Espanya.
* L'ordenació i gestió dels procediments de concessió d'autoritzacions previstes en la normativa general sobre estrangeria i immigració o una altra normativa la resolució de la qual correspongui a la Direcció general de Migracions.
* La coordinació funcional amb altres centres directius i amb les oficines d'estrangeria, així com el suport als òrgans perifèrics de l'Administració General de l'Estat, i el seguiment de la seva actuació en procediments d'autoritzacions de treball i residència, o en matèries d'immigració de la seva competència.
* La proposta justificada de necessitats de mitjans i infraestructures per a la gestió de procediments d'immigració i la coordinació per a la seva implantació pels òrgans competents
* L'ordenació de la gestió col·lectiva de contractacions en origen, els processos de selecció i contractació de treballadors estrangers als seus països d'origen, o estrangers documentats amb visats de cerca d'ocupació, així com el suport als treballadors seleccionats i seguiment de les contractacions.
* L'atenció als espanyols en l'exterior i retornats.
* El reconeixement i gestió de prestacions econòmiques i ajudes assistencials destinades a espanyols en l'exterior i retornats.
* L'assistència sanitària, al seu país de residència, als espanyols d'origen beneficiaris de prestacions econòmiques.
* La gestió dels programes de subvencions i ajudes destinats als espanyols en l'exterior i retornats.
* La coordinació funcional de l'actuació dels òrgans perifèrics de l'Administració General de l'Estat amb competències en matèria d'emigrants retornats.

## Estructura

De la Direcció general de Migracions depenen, amb nivell orgànic de subdirecció general:
* Subdirecció General de Règim Jurídic
* Subdirecció General d'Immigració.
* Subdirecció General d'Emigració.

### Organismes adscrits

* Consell General de la Ciutadania Espanyola a l'Exterior.

## Titulars

* Jesús Ramón Copa Novo (2004-2005) (com a D.G d'Emigració)
* Agustín Torres Herrero (2005-2008) (com a D.G d'Emigració)
* Aurelio Miras Portugal (2012 - gener 2017)
* Ildefonso de la Campa Montenegro (gener 2017 - 22 de juny de 2018)
* Agustín Torres Herrero (23 juny 2018 -)

## Referències

* ↑ «BOE.es - Documento BOE-A-2018-10244» (en castellà). [Consulta: 21 juliol 2018].
* ↑ «Organigrama de la Direcció general». Arxivat de l'original el 2018-09-07. [Consulta: 6 setembre 2018].
* ↑ El lucense Jesús Ramón Copa Novo será el director general de Emigración, La Voz de Galicia, 16 d'abril de 2004
* ↑ Miras Portugal anuncia su retirada de la función pública para dedicarse a la actividad privada, www.cronicasdelaemigracion.com, 16 de novembre de 2016
* ↑ «BOE.es - Documento BOE-A-2018-8618» (en castellà). [Consulta: 23 juny 2018].
* ↑ El Gobierno coloca al vigués Ildefonso de la Campa al frente de Migraciones, Faro de Vigo, 21 de gener de 2017
* ↑ «BOE.es - Documento BOE-A-2018-8626» (en castellà). [Consulta: 23 juny 2018].
* ↑ Agustín Torres nuevamente al frente de la Dirección General de Migraciones, espanoles.ch
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.